લાખણી : આગથળા પોલીસ સ્ટેશનમાં તારીખ ૧૩/૧૦/૨૦૧૯ ના રોજ લાખણીના છગનજી ગોળીયાના એક જ જ્ઞાતિના બે પરિવારો વચ્ચે રસ્તાને લઈને તેમજ મારામારી અને ધાક-ધમકી ની અરજી આગથળા પોલીસ મથકે  કરવામાં આવી હતી જે અંતર્ગત આગથળા પોલીસ મથકના બીટ જમાદાર રઘુરામભાઈએ અરજીની તપાસના કામે (૧)અતુલજી અભાજી ઠાકોર (૨)દિલીપજી ચેનાજી ઠાકોર (૩)અલ્પેશજી પ્રેમાજી ઠાકોર અને (૪)મહેન્દ્ર રૂડાજી ઠાકોર નામના આરોપીઓને પોલીસ મથકે બોલાવીને એક પછી એક અલગ અલગ તપાસ કરી રહ્યા હતા તે વખતે આરોપીઓને ક્રાઈમ રૂમમાં બેસાડવામાં આવેલ હતા તે વખતે ઉપરોક્ત ચારેય આરોપીઓએ કોઈપણ પ્રકારની મંજૂરી કે રજા મેળવ્યા વગર સરકારી મિલકતમમાં વિડીયો ઉતારીને ટિકટોક વોટ્સએપ અને અન્ય રીતે સોશિયલ મીડિયામાં વાયરલ કરીને પોલીસ સ્ટેશનમાં ચાલતી ગુપ્ત તપાસને જાહેર કરવાના પ્રયત્નો કર્યા.